Document ID: 32005D0597

KOMISJONI OTSUS,
2. august 2005,
millega tunnustatakse Iirimaal lammaste identifitseerimise ja registreerimise süsteemi nõukogu määruse (EÜ) nr 21/2004 artikli 4 lõike 2 punkti d kohaselt
(teatavaks tehtud numbri K(2005) 2911 all)
(Ainult ingliskeelne tekst on autentne)
(EMPs kohaldatav tekst)
(2005/597/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. detsembri 2003. aasta määrust (EÜ) nr 21/2004, millega kehtestatakse lammaste ja kitsede identifitseerimise ja registreerimise süsteem ja muudetakse määrust (EÜ) nr 1782/2003 ning direktiive 92/102/EMÜ ja 64/432/EMÜ, (1) eriti selle artikli 4 lõike 2 punkti d,
ning arvestades järgmist:
(1)
Asjaomane Iirimaa pädev asutus on esitanud vajaliku dokumentatsiooniga varustatud taotluse Iirimaal rakendatud lammaste identifitseerimise ja registreerimise süsteemi tunnustamiseks.
(2)
Pärast ühenduse veterinaarinspektsiooni kontrollkäiku Iirimaale tunnistasid komisjoni eksperdid lammaste identifitseerimise ja registreerimise süsteemi täielikult toimivaks tingimusel, et teatavad kohustused täidetakse.
(3)
Iirimaa on võtnud kõik vajalikud meetmed määruse (EÜ) nr 21/2004 järgimise tagamiseks alates 9. juulist 2005.
(4)
Asjaomane pädev asutus peaks kontrollima lammaste identifitseerimise ja registreerimise süsteemi nõuetekohast rakendamist.
(5)
Lammaste identifitseerimise ja registreerimise süsteem Iirimaal tuleks seetõttu heaks kiita, lubades teiste identifitseerimisvahendite asendamist kõnealuse süsteemiga, välja arvatud ühendusesisese kaubandusega hõlmatud loomade puhul.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄEOLEVA OTSUSE:
Artikkel 1
Määruse (EÜ) nr 21/2004 artikli 4 lõike 2 punktiga c ettenähtud Iirimaa rakendatud lammaste identifitseerimise ja registreerimise süsteem tunnistatakse alates 9. juulist 2005 täielikult toimivaks.
Artikkel 2
Ilma et see piiraks määruse (EÜ) nr 21/2004 artikli 10 lõike 1 punkti a sätete kohaldamist, kontrollib pädev asutus igal aastal kohapeal, et loomapidajad järgiksid lammaste identifitseerimise ja registreerimise nõudeid.
Artikkel 3
Käesolev otsus on adresseeritud Iirimaale.
Brüssel, 2. august 2005

Labels: 4
7
0
6
18